Per hoc presens publicum jnstrumentum omnibus presentibus et futuris sit notorium quod in presencia mei notarii publici jnfrascripti et testium subscriptorum, vir venerabilis et discretus magister Haymo de Donna Petra canonicus capelle domini ducis de Dyuione recepit litteras venerabilis jn Christo patris fratris Johannis Dei gratia abbatis humilis monasterii besuensis lingonensis dyocesis commissarius reuerendi jn Christo patris domini G. Dei gracia episcopi lingonensis quoad infra scripta formam que sequitur continentes: «Frater Johannes humilis abbas...» (Suit la charte n° 73.) Quibus litteris sigillo predicti commissarii sigillatis prout prima facie apparebat, idem magister Haymo mandatis jn ipsis litteris obediendo et parendo easdem litteras jn capitulo monasterii sancti Stephani, campana ad congrandum conuentum eiusdem monasterii prout moris est pulsata, presentibus et audientibus omnibus canonicis ipsius monasterii qui voluerunt seu potuerunt jnteresse, sollempniter legit, et citauit ad dictos diem, locum et horam coram dicto commissario omnes et singulos qui quidquam dicere voluerint quare dicta electio non debeat confirmari dicturos et proposituros jn premissis et certa premissa quicquid duxerint proponendum cum jntimatione quod ex tunc non audientur, ymmo ad dictam confirmationem procedetur ut jus erit per dictum commissarium prout jn suis litteris continetur. Acta sunt hec jn dicto capitulo anno et die mercurii predictis circa horam terciam jndictione quinta decima pontificatus sanctissimi patris domini Johannis pape XII anno eiusdem primo. Presentibus domino Lamberto de Thardo presbitero et Johanne dicto de Broichons de Dyuione predicto clerico, testibus ad hec vocatis specialiter et rogatis. Et ego Johannes Francisci de Dyuione lingonensis dyocesis clericus apostolica auctoritate publicus notarius litterarum predicti domini abbatis commissarii receptioni, earum lectioni, anno et die ac hora et loco predictis quibus prorogauit et prorogatam habuit dictam diem jouis usque ad diem veneris jmmediate sequentem ut premittitur, citacioni, jntimacioni ac aliis omnibus et singulis predictis per dictum magistrum Haymonem factis ut premittitur vna cum eodem executore et testibus prescriptis, presens interfui et super hiis hoc presens jnstrumentum manu propria confeci et scripsi ac signo meo consueto signaui rogatus.